**Raport Monitorimi i realizimit të zbatimit të Planit të Integritetit 2023**

**Bashkia Maliq**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Maliq Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

**.**

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

 **Raporti i Monitorimit të PI për bashkinë Maliq Viti 2023.**

Raporti i Monitorimit të zbatimit të Planit të Integritetit të NJVV për vitin 2023 është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë nr. 553, datë 30.09.2021.

Në Planin e Integritetit të bashkisë Maliq janë përcaktur gjithsej 3 objektiva për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** *Përmirësimi i mekanizmave rregullatorë dhe strategjikë të bashkisë në aspekte të veçanta të etikës dhe integritetit*”
* **Objektivi II** *Konsolidimi i një administrate të qëndrueshme dhe profesionale nëpërmjet zhvillimit të burimeve njerëzore në bashki.*
* **Objektivi III** *Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë.*

Për bashkinë Maliq, Plani i Integritetit është konceptuar i shtrirë në një periudhë 3-vjeçare dhe konkretisht 2022-2025.

***Situata e monitorimit të Planit të Integritetit Bashkia Maliq për periudhën janar – dhjetor 2023***

rezulton si më poshtë:

Nga monitorimi i procesit në bashkinë Maliq rezulton se në totalin prej 54 masash (aktivitetesh) të parashikuara për zbatim për vitin 2023, janë **zbatuar** 34 masa/aktivitete ose ne 63 %, **në** **proces zbatimi** 11 masa/aktivitete ose 20% dhe **të pazbatuara** 9 masa/aktivitete ose 17 %.

|  |  |  |
| --- | --- | --- |
| BashkiaMaliq | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Realizimi ne total i objektivave të PI | 54 | 34 | 11 | 9 |

 STATUSI I ZBATIMIT TË MASAVE

Gjatë vitit 2023, Bashkia Maliq ka hartuar dhe miratuar disa dokumente strategjike në aspekte të veçanta të integritetit.

**Qasja Vlerësuese**

Raporti i monitorimit të zbatimit të planit të integritetit të bashkisë Maliq përmban një analizë të përgjithshme të zbatueshmërisë së planit të veprimit për vitin 2023 për aktivitete dhe masat të kuadrit rregullator në aspekte të veçanta të etikës dhe integritetit, menaxhimit të burimeve njerëzore, si dhe riskut në fusha të vecanta të përgjegjësisë për ti rezistuar shkeljeve të integritetit si dhe cështjeve të ndryshme të organizimit dhe funksionimit të strukturave teknike të bashkisë.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë Maliq bazuar në aktivitetet dhe masat e parashikuara për zbatim për vitin 2023 në planin e veprimit Planit të Integritetit dhe ecuria e deritanishme e tyre.

**Mbledhja dhe analiza e të dhënave.**

Të dhënat e këtij raporti janë grumbulluar nga Koordinatori i Integritetit të bashkisë Maliq në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “***Përmirësimi i mekanizmave rregullatorë dhe strategjikë të bashkisë në aspekte të veçanta të etikës dhe integritetit*”

Përmes këtij objektivi bashkia synon, të rishikojë dhe plotësojë kuadrin e brendshëm rregullator nëpërmjet rritjes së ndërgjegjësimit dhe njohurive mbi çështje të etikës, parandalimit të konfliktit të interesit dhe sinjalizimit, ku synohet të shtohet reagimi ndaj shkeljeve të integritetit.

Ky objektiv për vitin 2023 përmban 12 masa/aktivitete specifike të planifikuara për tu zbatuar nga njësitë e përfshira, të cilat i referohen kuadrit rregullator dhe strategjik në aspekte të ndryshme të etikës dhe integritetit të bashkisë Maliq.

Gjatë periudhës raportuese nga 12 masa/aktivitete të planifikuara për tu realizuar, janë realizuar plotësisht 8 masat/ aktivitetet ose 67%, janë në proces realizimi 3 masa/aktivitete ose 25% dhe nuk është realizuar 1 masë/aktivitet ose 8% sipas tabelës, dhe grafikut më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| *Përmirësimi i mekanizmave rregullatorë dhe strategjikë të bashkisë në aspekte të veçanta të etikës dhe integritetit* | 12 | 8 | 3 | 1 |

 REALIZIMI I MASAVE DHE AKTIVITETEVE

Për këtë periudhë monitorimi Janar - Dhjetor 2023, bashkia ka realizuar me sukses masat dhe aktivitete si më poshtë:

* Hartimi i një PSV mbi metodat e monitorimit të kontratave publike, trajnimit të punonjësve mbi mënyrën e monitorimit dhe përfshirja e tyre në planin e trajnimeve.
* Ka organizuar trajnimin e stafit të punonjësve të përfshirë në monitorimin e kontratave publike mbi mënyrën e monitorimit dhe përfshirjen e tyre në planin e trajnimeve.
* Është hartuar rregullorja mbi sinjalizuesit dhe janë informuar stafi si dhe është publikuar në programin e transparencës në faqen e bashkisë.
* Informacioni mbi sinjalizimin është publikuar në programin e transparencës.
* Krijimi i regjistrit për deklarimin e dhuratave në bashki si dhe informimi i personelit dhe detyrimet që lidhen me deklarimin e dhuratave.

**Objektivi II “***Konsolidimi i një administrate të qëndrueshme dhe profesionale nëpërmjet zhvillimit të burimeve njerëzore në bashki”*

Përmes këtij objektivi synohet konsolidimi i një administrate të qëndrueshme dhe profesionale nëpërmjet përmirësimit të proceseve të menaxhimit të burimeve njerëzore.

Objektivi përfshin ndërmarrjen e masave/aktiviteteve që synojnë përmirësimin e kapaciteteve teknike dhe njerëzore të bashkisë, duke adresuar nevojat specifike profesionale të personelit. Masat e përcaktuara synojnë përmirësimin e qëndrueshmërisë së administratës, si dhe komunikimit dhe bashkëpunimit ndërmjet njësive të bashkisë.

Gjatë periudhës raportuese lidhur me këtë objektiv nga 28masa/aktivitete të prashikuara janë realizuar 18 masat/aktivitete ose 64%, janë në proces 4 ose 14% dhe nuk janë realizuar 6/masa/aktivitete ose 22% sipas tabelës dhe grafikut si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht tërealizuara | Masa dhe aktivitete te parealizuara |
| *Konsolidimi i një administrate të qëndrueshme dhe profesionale nëpërmjet zhvillimit të burimeve njerëzore në bashki* | 28 | 18 | 4 | 6 |

 REALIZIMI I MASAVE DHE AKTIVITETEVE

Për këtë periudhë monitorimi Janar- Dhjetor 2023, bashkia ka zbatuar masat/aktivitete në drejtim të përmirësimit dhe zhvillimit të burimeve njerëzore në drejtimet si më poshtë vijon:

* Është përcaktuar në organikë pozicioni i Sekretarit të Përgjithshëm në përputhje me rregulloren brendshme të institucionit.
* Në bashki është krijuar një strukturë e vecantë për prokurimet publike.
* Janë kryer trajnime të punonjësve lidhur me procedurat e prokurimit.
* Informimi i personelit të bashkisë mbi këtë dokument të miratuar dhe publikimi I tij në programin e transparencës.
* Pajisja e të gjithë personelit të bashkisë me e-maile zyrtare.
* Realizimi i procedurave rekrutuese të rregullta në përputhje me kriteret dhe përshkrimin e punës.
* Në dosjet personale të punonjësve janë vendosur përshkrimet e punës.
* Për punonjesit e Administratës janë bërë trajnime sipas kalendarit të Shkolles Shqiptare te Administrates Publike.

**Objektivi III “***Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë”*

Ky objektiv synon menaxhimin e riskut të integritetit institucional në fusha të veçanta të përgjegjësisë: menaxhimi financiar; auditimi i brendshëm dhe kontrolli; shërbimet publike; transparenca; administrimi i pronave dhe menaxhimi i territorit; arkivimi i dokumentave. Masat e parashikuara nën këtë objektiv synojnë reduktimin ose eliminimin e risqeve të identifikuara në këto fusha.

Gjatë periudhës raportuese për vitin 2023 janë planifikuar për tu realizuar në këtë objektiv 14 masa/aktivitete ku janë realizuar realizuar 8 masa/aktiviteteose 57%, janë në proces 4 masa/aktivitete ose 33% dhe nuk janë realizuar 2 masa/aktivitete ose 20% , sipas tabelës si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete pjesërisht të parealizuara |
| *Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë*. | 14 | 8 | 4 | 2 |

 REALIZIMI I MASAVE DHE AKTIVITETEVE

Për këtë periudhë raportimi nga realizimi i masave dhe aktiviteteve janë arritur rezultate në këto drejtime:

* Takime informuese lidhur me rëndësinë që ka roli i auditit në institucion.
* Publikimi në Programin e Transparencës i vendimeve, urdhëresave dhe urdhrave me karakter normativ të titullarit.
* Publikimi i informacionit të plotë në Programin e Transparencës për njësitë administrative të bashkisë, nëndarjet, detyrat dhe organizimin, si dhe kontaktet e tyre
* Publikimi në Programin e Transparencës i informacionit të plotë për kontratat publike
* Plotësimi i Planit Vjetor për Procesin e Vendimmarrjes me pjesëmarrje me informacion të detajuar duke përcaktuar mënyrat e konsultimit dhe afatet.
* Publikimi I planit vjetor në programin e transparencës.
* Alokimi i një fondi të mjaftueshëm të dedikuar për hipotekimin e pronave bashkiake.
* Kryerja e takimeve informuese me personelin e drejtorive në lidhje me rolin e auditit të brendshëm dhe detyrimet e seicilës drejtori.

**Hapa të tjera**

* Të vijohet me rishikimin dhe detajimin e planit strategjik të zhvillimit të konsultohet ai me publikun si dhe të publikohet në programin e transparencës.
* Të hartohet plani vjetor I trajnimeve dhe të publikohet në programin e transparencës.
* Të nenshkruhen marreveshjet e bashkëpunimit me UKT dhe ASHK për të arritur rezultate në drejtim të detyrimit të pagesës së taksave;
* Të hartohet dhe publikohet raporti vjetor I transparencës në vendimmarrje.

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer rezulton se:

* Bashkia Maliq ka vijuar me zbatimin e planit të Integritetit duke realizuar një nivel të mire të realizimit të masave të planifikuara për integritetin (61-80%) në 63% për vitin 2023, për sa i përket realizimit të objektivave ka arritur një nivel të mirë realizimi në objektivin e pare me 67% I cili lidhe me përmirësimin e kuadrit rregullator.
* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë ;
* Duhet ti kishtohet vëmendje realizimit të masave dhe aktiviteteve me nivel të ulët zbatimi gjatë kësaj periudhe;
* Dërgimi brenda afateve të përcaktuara, si dhe në përputhje me formatet e kërkuara të kontributeve nga strukturat dhe përgjegjëse apo koordinatori i planit të integritetit;
* Përmirësimi i kapaciteteve në strukturat përkatëse të cilat meren me për zbatimin dhe raportimin sipas metodologjisë së monitorimit të PI;